દાદર-ઈસ્ટની હિન્દુ કૉલોનીના ખોરઘાટ રોડ પર આવેલી ઇન્ડિયન એજ્યુકેશન સોસાયટી સ્કૂલની સામેની જ ફૂટપાથ પર કાર-પાર્કિંગ કરવામાં આવી રહ્યું હોવાનું મિડ-ડે LOCAL દ્વારા મંગળવારે કરવામાં આવેલા નિરીક્ષણમાં જાણવા મળ્યું હતું. આ સમસ્યાને કારણે સ્કૂલનાં બાળકોએ તેમનો જીવ જોખમમાં મૂકીને રસ્તા પરથી ચાલવું પડે છે. આ સમસ્યા બદલ અહીંના રહેવાસીઓએ ઘણી વાર ટ્રાફિક-પોલીસમાં ફરિયાદ કરી છે, પરંતુ કોઈ પણ કાર્યવાહી કરવામાં આવતી નથી.